Jørgen Nordvik

Jørgen Kornelius Nordvik (født 28. november 1895, død 21. juli 1977)Jørgen Kornelius Nordvik - digitalarkivet.no var en norsk jurist som ble innsatt som riksadvokat av Quisling-regjeringen i 1941.

Før andre verdenskrig arbeidet han som advokat på Lillehammer. Han deltok som vernepliktig offiser i motstanden mot den tyske invasjonen i 1940, blant annet i kamp i nærheten av Høytorp fort. Han hadde vært medlem av Nasjonal Samling siden 1930-årene. I februar 1941 ble han innsatt av Quisling-regjeringen som riksadvokat, et embete han hadde til frigjøringen i mai 1945. Han etterfulgte Haakon Sund (1873–1965),Håkon Sund - digitalarkivet.no som var blitt avsatt av NS-regjeringen samme år. Ifølge Norsk krigsleksikon førte Nordvik «en overveiende saklig linje» som leder av landets påtalemyndighet under krigen, og motsatte seg ved minst én anledning krav om dødsstraff fra den politiske NS-ledelsen. 

Under landssvikoppgjøret ble han i 1949 dømt til 14 års tvangsarbeid og fradømt retten til å praktisere som sakfører i 10 år og vanlig rettighetstap i 10 år. Han ble også fradømt stillingen som sekondløytnant i Feltartilleriet. Han ble løslatt i 1951.Terje Gustavsen: Arven etter gudfar - Aftenposten 9. april 2003/oppdatert 20. oktober 2011, Besøkt 3. januar 2015

Han var gift med Eli Sophie Quisling (1897–1982), en kusine av Vidkun QuislingEli Sophie Nordvik - geni.com; dette ekteskapet ble oppløst.Eli Sofie Hellesen - digitalarkivet.no Senere giftet Nordvik seg på nytt med Jane Mohr (1915–2008).Jane Mohr - slekstre - sveaas.net  

 Referanser 

Kategori:Personer fra Oslo
Kategori:Norske jurister
Kategori:Nordmenn fra andre verdenskrig
Kategori:Norsk militært personell under andre verdenskrig
Kategori:Medlemmer av Nasjonal Samling
Kategori:Nordmenn dømt i landssvikoppgjøret etter krigen